[{"text_idx": "#000001", "text": "Mae arweinydd Plaid Cymru, Leanne Wood, yn dweud bod Llafur wedi llywyddu dros \"16 mlynedd sydd wedi eu gwastraffu\"."}, {"text_idx": "#000002", "text": "Wrth lansio ymgynghoriad polisi ei phlaid o flaen etholiadau'r Cynulliad fis Mai'r flwyddyn nesaf, mae disgwyl y bydd arweinydd Plaid Cymru, Leanne Wood, yn dweud bod Llafur wedi llywyddu dros \"16 mlynedd sydd wedi eu gwastraffu\" a bod yr amser wedi dod i roi terfyn ar eu harferiad o reoli dirywiad yn yr economi a gwasanaethau cyhoeddus."}, {"text_idx": "#000003", "text": "Bydd Ms Wood yn dweud bod y ddegawd a hanner ddiwethaf yn cynrychioli'r cyfle mwyaf gafodd ei golli yn hanes diweddar Cymru."}, {"text_idx": "#000004", "text": "Dywedodd llefarydd ar ran Llafur Cymru y bydd pobl yn \"crafu eu pennau\" wrth glywed sylwadau Leanne Wood."}, {"text_idx": "#000005", "text": "Mae sefyllfa Cymru o ran yr economi, addysg ac iechyd yn dangos nad yw'r optimistiaeth a ddaeth yn sgil datganoli yn cael ei wireddu."}, {"text_idx": "#000006", "text": "\"Roeddem i fod i weld dechrau newydd ar gyfer ein gwlad\" meddai Ms Wood, \"ond mae'n deg i ddweud bod y 16 mlynedd ddiwethaf wedi cael eu gwastraffu. Maen nhw wedi gwastraffu cyfle euraid yn hanes modern Cymru.\""}, {"text_idx": "#000007", "text": "Bydd Ms Wood yn dweud bod newid llywodraeth ym mis Mai yn hanfodol."}, {"text_idx": "#000008", "text": "\"Gall llywodraeth Blaid Cymru adfer hyder yn ein cenedl,\" yw ei neges."}, {"text_idx": "#000009", "text": "Dywedodd llefarydd ar ran Llafur Cymru: \"Diolch i'r ffaith fod Llafur Cymru wedi bod mewn llywodraeth, mae Cymru wedi gwneud camau breision\", meddai. \"Mae diweithdra yn cwympo yn gyflymach yma nag yng ngweddill y DU o ganlyniad i'n cefnogaeth ni i fusnesau bach ac i'n gwaith ni yn denu cyflogwyr mawr i Gymru\"."}, {"text_idx": "#000010", "text": "Prif StraeonBalchder teulu o Gymru dros gyflwyno Cyfraith JadeCyhoeddwyd24 munud yn o\u0302l'Llawenydd' wrth ailddechrau Papur Sain CeredigionCyhoeddwyd2 awr yn o\u0302l'Dim angen' llysgennad brenhinol i be\u0302l-droed CymruCyhoeddwyd1 awr yn o\u0302l"}, {"text_idx": "#000013", "text": "'Dim angen' llysgennad brenhinol i be\u0302l-droed Cymru"}, {"text_idx": "#000016", "text": "Ateb y Galw: Lewis Owen"}]